OPĆINA PUNAT

UVJETI I MJERILA ZA PROVEDBU PRIKUPLJANJA PONUDA ZA SKLAPANJE UGOVORA O POVJERAVANJU POSLOVA

ODRŽAVANJA NERAZVRSTANIH CESTA NA PODRUČJU OPĆINE PUNAT

Punat, siječanj 2015. godine

SADRŽAJ:

1. Uvjeti i mjerila
	* Obrazac 1: Izjava o dostavljanju jamstva za dobro izvršenje

 ugovorne obveze

* + Obrazac 2: Izjava o prihvaćanju načina i uvjeta plaćanja

 PRILOG: Ponudbeni troškovnik

UVJETI I MJERILA

ZA PROVEDBU PRIKUPLJANJA PONUDA ZA SKLAPANJE

UGOVORA O POVJERAVANJU POSLOVA

ODRŽAVANJA NERAZVRSTANIH CESTA NA PODRUČJU OPĆINE PUNAT

A) OPĆENITO

 Uvjetima i mjerilima za provedbu prikupljanja ponuda utvrđuju se obvezne upute ponuditeljima za izradu pisane ponude za pružanje usluge održavanja nerazvrstanih cesta na području Općine Punat.

 Sve ponude moraju biti ispisane čitko, u potpunosti te sadržavati sve priloge, potvrde i dokaze tražene u uvjetima i mjerilima za provedbu prikupljanja ponuda.

B) NARUČITELJ:

 Naručitelj je OPĆINA PUNAT, Novi put 2, 51521 Punat, OIB: 59398328383

 Telefon: 051/855-689; Telefax: 051/854-840; e-mail: daniel.strcic@punat.hr

 Kontakt osoba: Daniel Strčić

C) PREDMET :

 Održavanje nerazvrstanih cesta na području Općine Punat - u dijelu koji se odnosi na tekuće održavanje asfaltiranih i neasfaltiranih prometnica te presvlačenje makadamskih kolnika asfaltom

D) PONUDITELJ:

 Ponuditelj može biti pravna ili fizička osoba registrirana u Republici Hrvatskoj, osposobljena za izvođenje predmetne usluge – održavanje nerazvrstanih cestu.

 Sukladno članku 12. Odluke o komunalnim djelatnostima („Službene novine Primorsko goranske županije“, broj 40/14), a radi dokaza sposobnosti, ponuditelj je dužan dostaviti (u izvorniku, ovjerenoj ili neovjerenoj preslici, a gospodarski subjekt čija ponuda bude odabrana dužan je na zahtjev naručitelja, dostaviti izvornike ili ovjerene preslike dokaza, ako je u ponudi priložio neovjerene preslike) sljedeće:

1. Izvod iz sudskog, trgovačkog ili obrtnog registra (ne stariji od 6 mjeseci do dana objave poziva).
2. Potvrdu Porezne uprave o stanju duga – ponuditelj mora dokazati da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje (ne starija od 30 dana do dana objave poziva).
3. Potvrdu Općine Punat o podmirenim svim obvezama ne stariju od 30 dana od dana objave poziva na WEB stranicama Općine Punat
4. Ponuditelj je dužan dostaviti Općini kvalitetnu garanciju za izvršenje ugovornih obveza za sve vrijeme na koje je ugovor sklopljen (garancija banke s obvezom plaćanja «na prvi pismeni poziv i bez prigovora» – bezuvjetna garancija), u iznosu 25.000,00 kuna.

Ponuditelj čija ponuda bude odabrana kao najpovoljnija, dužan je do dana potpisivanja Ugovora o održavanju nerazvrstanih cesta na području Općine Punat dostaviti garanciju banke za dobro ispunjenje ugovora koja vrijedi za sve vrijeme na koje je ugovor sklopljen – ponudi prilaže Izjavu o dostavi garancije – OBRAZAC 1.

1. Ponuditelj mora dokazati da ovlaštena osoba za zastupanje nije pravomoćno osuđena te da se protiv nje ne vodi kazneni postupak zbog gospodarskog kriminala (izjava da direktor odnosno odgovorne osobe nisu pravomoćno osuđene ili da se protiv njih ne vodi kazneni postupak za gospodarska kaznena djela prema gospodarskom kriminalitetu u Kaznenom zakonu – odgovorna osoba ponuditelja izjavu daje za sebe i pravnu osobu - ne starija od 30 dana do dana objave poziva.
2. Izjavu o prihvaćanju svih uvjeta i načina plaćanja - OBRAZAC 2.

E) NAČIN I UVJETI PLAĆANJA

 Nakon sklopljenog ugovora, plaćanje će se izvršavati za uredno izvršene radove po ispostavljenim računima u roku od 30 dana. Predujam je isključen, kao i traženje sredstava osiguranja plaćanja od strane gospodarskog subjekta. U slučaju zakašnjele uplate odabrani ponuditelj ima pravo korisniku obračunati zakonsku zateznu kamatu, ali ne i trošak slanja opomene

F) VALJANOST PONUDE

 Rok valjanosti ponude mora biti najmanje 60 dana od dana otvaranja ponude.

G) ROK ZAVRŠETKA OBAVLJANJA POSLOVA

 Obavljanje poslova održavanja nerazvrstanih cesta na području Općine Punat započinje danom potpisivanja ugovora, a završava 31. prosinca 2017. godine.

H) KRITERIJ ODABIRA

 Najniža cijena ponude sposobnog ponuditelja. Sposoban ponuditelj je ponuditelj koji je dostavio sve tražene dokaze sposobnosti i priloge, odnosno koji je ispunio sve tražene uvjete iz ove dokumentacije.

I) DOSTAVA PONUDA

 1. Krajnji rok za dostavu ponuda je **30. siječnja 2015. godine do 12:00 sati (**bez obzira na način dostave i vrijeme slanja).

 2. Adresa/mjesto za dostavu ponuda: Općina Punat, Novi put 2, 51521 Punat.

 Ponudu treba dostaviti preporučenom pošiljkom ili osobno u pisanom obliku u zatvorenoj omotnici na adresu:

**Općina Punat, Novi put 2, 51521 Punat**

s naznakom:

**PONUDA - „ODRŽAVANJE NERAZVRSTANIH CESTA„ – NE OTVARAJ,**

J) OTVARANJE PONUDA

 1. Datum i vrijeme otvaranja ponuda je **30. siječnja** 2**015. godine, u 12:00 sati.** Adresa/mjesto za otvaranje ponuda: Općina Punat, Novi put 2, 51521 Punat.

 2. Otvaranje ponuda je javno i izvršiti će se uz prisustvo Stručnog povjerenstva za pripremu i provedbu javnog prikupljanja ponuda za dodjelu poslova održavanja nerazvrstanih cesta na području Općine Punat te ovlaštenih predstavnika ponuditelja koji su na javno otvaranje dužni dostaviti pisano ovlaštenje.

 3. Ponude će se otvarati prema redoslijedu zaprimanja na Urudžbeni Općine Punat (iste će se označiti rednim brojevima sukladno redoslijedu zaprimanja).

 4. Ponuda pristigla nakon isteka roka za dostavu ponuda neće se otvarati te će se kao zakašnjela ponuda vratiti ponuditelju koji ju je dostavio.

 5. Utvrditi će se da li je ponuda potpisana te od koliko dijelova se ponuda sastoji.

 6. Općina Punat će o postupku otvaranja ponuda sačiniti Zapisnik o otvaranju ponuda.

K) PRAVO ODBIJANJA PONUDA

 Općina Punat zadržava pravo poništiti postupak bez ikakvih posljedica i obveza prema ponuditeljima.

L) NAČIN PRIOPĆAVANJA ODABIRA

 Ponuditelji će o odabiru najpovoljnije ponude biti pismeno obaviješteni najkasnije u roku od 30 dana od dana donošenja Odluke o odabiru ponuditelja.

 Predsjednik Stručnog

 povjerenstva:

 \_\_\_\_\_\_\_\_\_\_\_\_\_\_\_\_\_\_\_\_

 Goran Bonifačić, v.r.

**OBRAZAC 1:**

###### **IZJAVA O DOSTAVLJANJU JAMSTVA ZA UREDNO**

ISPUNJENJE UGOVORA

Naziv ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

###### **IZJAVA O DOSTAVLJANJU JAMSTVA ZA UREDNO**

 ISPUNJENJE UGOVORA

 Datum\_\_\_\_\_\_\_\_\_\_\_\_\_\_\_\_\_

Izjavljujemo da ćemo, ukoliko naša ponuda bude prihvaćena, do dana potpisivanja ugovora o održavanju nerazvrstanih cesta na području Općine Punat, dostaviti bankovno jamstvo za dobro ispunjenje ugovornih obveza na iznos **od 25.000,00 kuna** – **u obliku**  **bezuvjetne garancije s obvezom plaćanja « na prvi pismeni poziv i bez prigovora»** koja će vrijediti do za sve vrijeme trajanja ugovora.

Ime i prezime ovlaštene osobe ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ovlaštene osobe ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_

Pečat gospodarskog subjekta: \_\_\_\_\_\_\_\_\_\_\_\_\_\_\_\_\_\_\_\_\_\_\_

# OBRAZAC 2:

 IZJAVA O PRIHVAĆANJU NAČINA I UVJETA

 PLAĆANJA

# IZJAVA O PRIHVAĆANJU NAČINA I UVJETA PLAĆANJA

Naziv ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_

OIB ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Datum:\_\_\_\_\_\_\_\_\_\_\_\_\_

Izjavljujemo da, kao ponuditelj na ovom javnom prikupljanju ponuda za obavljanje poslova održavanja nerazvrstanih cesta na području Općine Punat, prihvaćamo plaćanje bez predujma/avansa, gotovinski, kompenzacijom ili cesijom po obavljenim radovima, i to prema ispostavljenoj fakturi u roku 30 dana.

Ime i prezime ovlaštene osobe ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ovlaštene osobe ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pečat ponuditelja: